CELEX: 32007D0625
Language: mt
Date: 2007-09-27 00:00:00
Title: 2007/625/KE: Deċiżjoni tal-Kummissjoni tas- 27 ta' Settembru 2007 li temenda d-Deċiżjoni 2006/802/KE biex tiġi mtawla l-applikazzjoni tal-pjanijiet għall-qerda tad-deni klassiku tal-ħnieżer fil-ħnieżer salvaġġi u t-tilqim ta' emerġenza ta' dawn il-ħnieżer u ta' ħnieżer fi stabbilimenti kontra din il-marda fir-Rumanija (notifikata taħt id-dokument numru C(2007) 4458)

28.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 253/44
            
         DEĊIŻJONI TAL-KUMMISSJONI
   tas-27 ta' Settembru 2007
   li temenda d-Deċiżjoni 2006/802/KE biex tiġi mtawla l-applikazzjoni tal-pjanijiet għall-qerda tad-deni klassiku tal-ħnieżer fil-ħnieżer salvaġġi u t-tilqim ta' emerġenza ta' dawn il-ħnieżer u ta' ħnieżer fi stabbilimenti kontra din il-marda fir-Rumanija
   (notifikata taħt id-dokument numru C(2007) 4458)
   (It-test Rumen biss huwa awtentiku)
   (2007/625/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-miżuri tal-Komunità għall-kontroll tad-deni klassiku tal-ħnieżer (1), u b'mod partikolari t-tieni subparagrafu ta' l-Artikolu 16(1), it-tieni subparagrafu ta’ l-Artikolu 19(3) u r-raba’ subparagrafu ta’ l-Artikolu 20(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/802/KE tat-23 ta' Novembru 2006 li tapprova l-pjanijiet għall-qerda tad-deni klassiku tal-ħnieżer fil-ħnieżer salvaġġi u t-tilqim ta' emerġenza ta' dawn il-ħnieżer u ta' ħnieżer fi stabbilimenti kontra din il-marda fir-Rumanija (2) ġiet adottata bħala waħda minn għadd ta' miżuri fil-ġlieda kontra d-deni klassiku tal-ħnieżer.
            
         
               (2)
            
            
               L-awtoritajiet Rumeni għarrfu lill-Kummissjoni dwar l-evoluzzjoni tal-marda fir-Rumanija.
            
         
               (3)
            
            
               Minħabba l-qagħda epidemjoloġika fir-Rumanija huwa xieraq li tiġi mtawla l-applikazzjoni tal-pjanijiet approvati tal-qerda u dawk tat-tilqim ta' emerġenza.
            
         
               (4)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Artikolu 8 tad-Deċiżjoni 2006/802/KE jinbidel b'dan li ġej:
   
      “Artikolu 8
      Applikabbilità
      Din id-Deċiżjoni għandha tapplika sal-31 ta' Diċembru 2007.”
   
   Artikolu 2
   Din id-Deċiżjoni hija indirizzata lir-Rumanija.
   
      Magħmul fi Brussell, 27 ta’ Settembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Direttiva kif l-aħħar emendata bid-Direttiva 2006/104/KE (ĠU L 363, 20.12.2006, p. 352).
   
      (2)  ĠU L 329, 25.11.2006, p. 34, Deċiżjoni kif emendata l-aħħar bid-Deċiżjoni 2007/522/KE (ĠU L 193, 25.7.2007, p. 23).